Il-goalkeeper ta' Manchester United, Sergio Romero, ingħata ċ-ċans li jerġa' jirritorna f'art twelidu fl-Arġentina sabiex jingħaqad ma' Racing Club de Avellanada. Huwa ried iħalli Old Trafford minħabba li kien meqjus bħala t-tielet goalkeeper wara David de Gea u Dean Henderson. Romero għandu xewqa kbira li jerġa' jgħasses il-lasti u aċċetta wkoll tnaqqis fis-salarju eżistenti tiegħu. Huwa jinsab kuntent u fl-istess ħin ħerqan li jibda din l-avventura l-ġdida mat-team li bih beda l-karriera tiegħu. Fil-passat, Romero lagħab ukoll ma' AZ Alkmaar, Sampdoria u Monaco.